
AUCTOR. 


HISTORIA  MORBI, 


^Vpud  veterrimos  auctore#  jai»  multos  morbi  casus  in- 
venimus, qui  ad  morbum  nostrum  quadrant,  sed  vago 
nomine  Catarrhi  suffocativi  sive  Asthmatis  praediti,  ad 
quae  genera  diversissimi  morbi,  vitia  cordis  organica,  in- 
flammationes pulmonum  malignae,  angina  membranacea 
etc.  numerabantur,  ut  peculiaris  morbi  species,,  a me- 
dicis non  habebantur*  Anno  1768  Mi  11  a r,  Anglus, 
monographia  sua  de  Asthmate  attentionem  medicorum 
in  peculiarem  asthmatis  infantum  speciem  vertebat,  quae 
secundum  auctorem  nomen  Asthmatis  Miliari  accepit 
et  in  Germania  per  illustr.  lVichipann  cognita  est. 
Omnes  auctores  praecipue  Germani  ex  M ili  aro  pri- 
mum ejus  stadium  descripserunt,  quod  quidem  asthmati 
spasmodico  simillimum  est,  quamquam,  ut  infra  videbi- 
mus, Asthma  a M ili  aro  descriptum  nihil  aliud  est,  nisi 
Angina  membranacea.  Sed  31  i 1 lar  quoque  haud  pri- 


mus  in  Anglia  erat,  qui  peculiarem  asthmatis  infantum 
speciem  descripsit,  laudat  ipse  in  opere  suo  multos 
auctores,  e.  g.  dissertationem  J.  Simpsonii  Ediubur- 
gensis  eadem  de  re  agentem.  Apud  Franco-Gallos  L i c u- 
taud  duas  catarrhi  suffocantis  species  descripsit,  quarum 
altera  ex  glottidis  constrictione,  altera  repletione  bron- 
chiorum oriatur,  sine  ullo  dubio  hi  duo  morbi  diversis- 
simi sunt.  Omnes  hi  scriptores  morbum  pro  spasmo- 
dico variis  causis  occasionalibus  provocatum  habent. 
Anno  1830  Kopp  descriptionem  edidit  asthmatis,  quod 
nominat  Asthma  thymicum,  quia  amplificatione  Thymi 
originem  duceret.  Jam  ante  centum  annos  Richa, 
Hert  et  Yerd  ries  eandem  sententiam  protulerant,  P. 
Frank  quoque  (de  curandis  hominium  morbis  Epitome 
VI.  2.  pag.  175.)  dicit,  in  cadaveribus  ex  asthmate  mor- 
tuorum amplificationem  thymi  et  glandularum  bronchia- 
lium anatomicos  invenisse ; largius  denique  et  amplius 
de  hac  re  disserit  Anglus  quidam  Hood,  qui  singulis 
morbi  casibus  enarratis,  sectionibusque  cadaverum  insti- 
tutis, causam  asthmatis  interdum  thymum  amplificatum 
esse  demonstrat.  Attamen  Kopp  io,  cui  haec  opera 
verisimile  cognita  non  erant,  meritum  debetur,  hanc  rem 
certius  fundasse,  et  in  hunc  morbum  medicos  attentos 
reddidisse,  ut  multa  edita  de  asthmate  thymico  commen- 
tariola, quae  infra  attraham,  probant.  Similem  organicam 
originem  asthmatis  infantum  adnotavit  Merriman  ad  opus 
circa  morbos  infantum  Underwoodi,  observavit  enim 
interdum  glandulas  bronchiales  tumefactas  esse  in  sec- 
tionibus illorum  infantum,  qui  asthmate  perierunt,  etiam 
haec  res  jam  prius  observata  videtur,  ut  ille  Frank  i i 
locus  docet.  Sed  ut  Kopp  in  Germania  de  thymo,  ita 

✓ 

Ilugh  Ley  in  Anglia  anno  1834  nonnullis  commenta- 
riolis, ct  serius  magno  opere  in  multos  morbi  casus  et 
sectiones  nisus,  amplificationem  glandularum  bronchia- 
lium frequentissimam  esse  causam  asthmatis  infantum 
plurimosque  morbi  casus,  a prioribus  .auctoribus  obser- 
vatos eodem  pertinere  docuit.  Hunc  morbum  diversis- 

*'•  < 

sima,  ut  infra  videbimus,  nomina  adeptum  apud  scripto- 
res, unum  eundemque  variis  vero  caussis  ortum,  aut 
omnino  non  asthma,  sed  potius  anginam  membranaceam 
esse  puto.  Qua  de  re  in  animum  induxi  de  hac  re 
disscrtatiunculam  conscribere.  Post  hanc  brevem  morbi 
historiam,  sequantur  opera  quaedam,  in  quibus  vero, 
potissimum  vetustioribus,  non  semper  Asthma  genui- 
num, sed  Angina  membranacea,  vel  mixtum  compositum 
asthmatis  et  anginae  membranaceae,  ut  infra  demon- 
strabo, descriptum  est. 

Beeker,  de  glandulis  thoracis  lymphaticis  atque  thymo  specimen 
pathologicum.  Berol.  1826. 

Haugsted,  Thymi  in  homine  et  per  seriem  animalium  descri- 

H ugh  L ey,  An  Essay  on  tlie  Laryngismus  stridulus  ,or  cvoup- 

SYMPTOMATOLOGIA. 

Si  omittamus  descriptionem  hujus  asthmatis  apud  vete- 
res ^criptores,  si  omittamus  descriptionem  Miliari,  de 
quo  infra  longius  disseram,  qui  omnes  diversissimos 
morbos  confuderunt  et  historicam  tantum  dignitatem 
habent;  si  tantum  spectemus,  quemadmodum  morbus 
noster  postremis  decenniis,  ex  quo  diagnosis  anginae 
membranaceae  stabilita  est,  praccique  ab  Anglis  et  in 
Germania  a Ilo  p pio  ejusque  asseclis  descriptus  sit, 
inveniemus  Symptomatologiam  apud  omnes  tam  bene 
consentire,  quam  in  ullo  morbo  apud  diversos  auctores 
usquam  factum  est,  morbumque  ipsum  apud  omnes  unum 
cundemque  esse. 

Componitur  hic  morbus  qui  infantilem  solum  aetatem 
infestat,  ex  paroxysmis  dyspnoeae  periodicis.  Subito 
infantes  dyspnoea  corripiuntur,  quae  haud  raro  ad  per- 
fectam apnoeam  crescit.  Inspiratio  est  sibilans  et  im- 
perfecta, irrumpente  quasi  per  glottidem  constrictam  in 
pulmones  aere,  sonus  his  inspirationibus  provocatus  pro- 

prius  est  et  sui  generis,  similitudinem  cum  cucurriente 
sono  tussis  colvulsivae  vel  anginae  membranacae  habet, 
sed  est  altior  et  magis  tenuis,  post  plures  sibilantes  et 
superficiales  inspirationes  succedunt  profundiores  et  vio- 
lentiores, quao  anginae  membranaceae  simillimae  sunt, 
si  respiratio  in  vehementioribus  paroxysmis  plane  inter- 
rupta est,  cum  illo  proprio  tenui  clamore  semper  redit, 
quod  secundum  Kopp  signum  est  pathognomonicum. 
Infantes  vehementer  contendunt,  ut  spiritum  recupe- 
rent, corpus  supinatur,  larynx  violenter  sursum  tollitur, 
interdum  intrat  perfectus  collapsus;  facies  ex  livido  ru- 
bra aut  pallida,  aspectum  praebens  cadaveris,  angorem- 
que immensum  exprimens;  oculi  rigentes,  extremitates 
frigid  aej  pollices  inflexi,  interdum  secessus  involuntarii. 
Longitudo  paroxysmorum  variat,  secundam  Kopp  a 
paucis  secundis  usque  ad  duas  vel  summufh  tres  minu- 
tas, Lcy  vero  in  raris  casibus  ad  horam  dimidiam  pa- 
roxysmos protrahi  posse  dicit , quod  eo  magis  notan- 
dum est,  quia  in  hac  paroxysmorum  brevitate  in  Ger- 
mania diagnosis  ab  asthmate  Miliari  praecipue  posita 
est.  Post  paroxysmum  infantes  perbreve  tempus  cla- 
mant, difficiles  et  morosi  sunt,  mox  vero  hilares  et  va- 
lidi ad  solitos  ludos,  quasi  nihil  actum  sit,  revertuntur. 
Kopp  memorat,  intra  intermissiones  linguam  porrectam 
semper  inter  dentes  jacere.  IIoc  symptoma  apud  Angli- 
cos  auctores  non  invenio;  et  Hirsch  quoque  in  multis 
casibus  deesse  contendit.  Alterum  signum,  cujus  Kopp 
et  Scho  cnici  n (Pathol.  u.  Thcrap.  Bd.  4.  pag.  128.) 
mentionem  faciunt,  percussio  et  auscultatio  cordis  est, 
neque  dubium  est,  quin  haec  alia  sit,  ac  in  sanis  in- 
fantibus, quia  cor  a thymo  tumefacto  tegatur.  Dr. 

Hirsch  lamen  putat  hoc  non  multum  valere,  quia  in  sa- 
nis quoque  infantibus  pulsum  cordis  tangere  ditficile  sit. 
In  quibusdam  casibus,  et  tum  paene  semper  letalibus, 
participatione  cerebri,  convulsiones  et  epilepticae  com- 
munes adveniunt,  quae  paroxysmos  aut  comitantur  aut 
cum  iis  alternant.  Caspari  hoc  stadium,  quod  ut  jam 
dixi,  raro  intrat,  secundum  vocat.  — Initio  morbi  paro- 
xysmi longis  intervallis  plurium  dierum  et  hebdomadum 
veniunt,  semper  paene  noctu  apparent,  serius  vero  si 
morbus  progreditur,  magis  magisque  frequentiores  fiunt 

ad  decem  vel  viginti  intra  viginti  quatuor  horas  cre- 

* 

scunt  et  minima  occasione,  ira,  clamore,  motu  vehementi 
provocaretur.  — Stadium  prodromorum,  quod  morositate 
et  turbatione  infantum,  respiratione  frequentiore  insigni- 
tum esse  dicitur,  auctores  rccentiores  non  observaverunt. 

DECURSUS  ET  EXITUS  MORBI. 

Decursus  morbi,  paucissimis  casibus  exceptis,  ubi 
primi  paroxysmi  jam  necant,  lentus  et  chronicus  est; 
per  menses  etiam  annos  malum  perseverare  potest. 
Exitus  aut  in  valetudinem  aut  in  mortem  fit.  Valetudo 
si  revertitur,  paroxysmi  magis  magisque  rariores  fiunt, 
intensitate  decrescunt,  donec  postremo  plane  evanescant. 
Mors  vario  modo  intrat  sive  a pulmonibus,  in  paroxys- 
mo ipso  suffocatione,  sive  a cerebro  in  stadio  sic  dicto 
secundo  apoplexia,  sive  denique  paralysi  cordis,  quae 
subito  extra  paroxysmum  adest. 

SECTIO  CADAVERUM. 

\ ctustiores  auctores,  sectiones  nihil  docuisse  paene 
omnes  narrant,  attamen  valde  dubitandum. est,  num  haec 


accurate  sint  observata,  spasmodica  enim  natura  mali 
praeoccupata,  pulmones  tantum  propter  suffocationem 
diligenter  perquirebantur,  intumescentia  thymi  vel  glan- 
dularum bronchialium  et  cervicalium  aut  non  invenie- 
batur, aut,  quae  memoraretur  non  digna  habebatur, 
quum  nemini  in  mentem  veniret,  hanc  esse  causam  ve- 
hementium paroxysmorum  atque  adeo  mortis.  Majoris 
momenti  igitur  sectiones  Koppii  et  Leyi  sunt.  Prae- 
ter solita  phaenomena  secundum  genus  mortis  interdum 
cor  dextrum  flaccidum  et  foramen  ovale  patens  erat, 
semper  vero  K o p p et  alii  invenerunt  thymum  valde 
amplificatum  et  quidem  ad  omnes  diametros.  Tela  glan- 
dulae degenerata  non  erat,  interdum  aliquantum  com- 
pactior  et  solidior.  Pro  forma  extensionis  thymi  vel 
pulmones  comprimuntur,  vel  thymus  cum  trachea  et 
magnis  vasis  coaluit,  aut  eos  plane  circumdedit,  Pon- 
dus glandulae  variabatur  inter  sex  et  quatuordecim 
drachmas,  pondus  medium  igitur  decem  drachmae  erant, 
pondus  vero  medium  glandulae  sanae  uncia  dimidia 
est.  — Lcy  in  plurimis  a se  sectis  infantibus  glandu- 
las bronchiales  et  cervicales,  quae  vagum  et  recurren- 
tem circumdant,  tumefactas  invenit,  semel  recurrentem 
pollicem  dimidium  ex  sifu  suo  pulsum  vidit,  in  iis  quo- 
que casibus,  ubi  infantes  in  integrum  restituti  sunt,  paene 
semper  intumescentia  glandularum  cervicalium  nervum 
recurrentem  sequentium  sentire  poterat. 

AETIOLOGIA. 

Quod  attinet  naturam  morbi,  diversissimae  sententiae 
prolatae  sunt,  quas  singulas  enumerare  longum  est*,  ita- 
que hic  momentosissimae  tantum  sequantur. 

Vetustissima  sententia  ea  est,  morbum  nervorum 
dynamicum  esse,  quorum  causam  proximam  ut  omnium 
spasmorum,  nescimus.  Deinde  sententia  illa  superior 
fuit  morbum  originem  ducere  ex  cerebro,  et  in  irritatione 
ejusdem  contineri,  Clark  e hanc  sententiam  omnio  stu- 
dio praecipue  defendebat,  sed  effectu  infausto,  quem  cura 
in  ea  posita  vehemens  et  valde  antiphlogistica  habebit, 
impediebatur,  quominus  longius  haec  sententia  consiste- 
ret. Marsh  contra  hanc  opinionem  maxime  pugnabat, 
dicens,  morbum  srophulosum  esse,  quia  infantes  scro- 
phulosis  paene  solos  corriperet,  curam  tonicamet  antiscro- 
phulosam  instituit,  cujus  feliciore  eventu  haec  sententia 
mox  multos  sibi  comparavit  asseclas.  Haec  sententia, 
etsi  recta  est,  tamen  Marsh  causam  morbi  nostri  et 
conjunctionem  cum  scrophulosi  non  evolvit;  operae  igi- 
tur Koppii  et  Leyi  maximae  gratiae  habendae  sunt, 
per  quos  caussa  et  natura  asthmatis  infantum  egregie 
exposita  est. 

Ley  compressionem,  quam  glandulae  tumefactae  in 
sectionibus  inventae  in  vagum  aut  recurrentem  produ- 
cunt, caussam  paroxysmorum  declarat.  Quamquam  vero 
hoc  malum  formam  spasmi  omni  modo  prae  se  fert,  ta- 
men affectionem  nervi  pro  paralysi  habuit,  dicit  enim 
constrictionem  glottidis  non  oriri  vehementi  constricto- 
rum glottidis  musculorum  contractione,  sed  statu  mus- 
culorum glottidis  dilatatorum  paralytico,  quo  constric- 
tores  relative  superiores  fiant;  quod  morbus  infantes 
solos  afficiat,  caussas  esse  has : 

1)  Adulti  scrophulosi,  causa  intumcsccntiae  glan- 
dularum longe  rarius  laborant, 

2)  Majori  evolutione  et  crescentia  laryngis  sulcus 

inter  hunc  et  oesophagum  altior  fit,  itaque  impeditur, 
quominus  nervus  recurrens  comprimatur. 

3)  Larynx  per  se  ipse  major  est  neque  tam  facile 
constringi  potest.  Quid  hoc  sibi  velit  non  intelligo,  nisi 
auctor  forsan  dicere  vult,  secundum  suam  paralyseos  theo- 
riam, praevalentiam  constrictorum  glottidis  prae  dilata- 
toribus in  adulto  non  sufficere,  ut  paroxysmus  efficiatur. 

4)  Postremo  tales  spasmos  glottidis  compressione 
nervi  recurrentis  per  parotin  immense  tumefactam,  per 
aneurysmata  et  similes  tumores  re  vera  in  adulto  occur- 
rere contendit. 

Omni  jure  in  hanc  theoriam  paralyseos  ingressi  sunt 
multi  auctores  et  ante  omnes  Marsh  ali  Hali,  qui  vero 
ulterius  procedit  et  intumescentiam  glandularum  nullius 
momenti  in  hunc  morbum  esse  multa  argumenta  affert: 

1)  Compressionem  nervi  vagi  aut  recurrentis  sem- 
per  paralysin  procreare  ideoque  partialem  quidem  sed 
permanentem  clausionem  glottidis  oriri  oportere,  sed  in 
intermissionibus  aegrotos  dyspnoea  nulla  affici,  in  paro- 
xysmo laryngem  haud  raro  plane  clausum,  aerisque  in- 
troitum plane  sublatum  esse. 

2)  Alia  phaenomena  spasmodica,  v.  g.  convulsio- 
nes  epilepticas,  saepe  accedere,  quod  nusquam  in  para- 
lysi eveniat. 

3)  Nccesse  esse,  ut  morbus  multo  insanabilior  sit, 
multo  longius  perduret,  quam  interdum  fiat,  si  originem 
habeat  organicam. 

4)  Postremo  glandulas  tumefactas  multis  in  casibus 
nullas  inventas  esses 

Sententia  Halii  est,  morbum  ex  uno  nervo  non 
somper  nasci,  seul  pro  diversis  causis  excitantibus  ex 

nervis  diversis,  et  si  recte  intelligo,  per  reflexum  in  me- 
dullam oblongatam  indeque  in  nervum  vagum  et  recur- 
rentem, v.  g.  in  dentitione  a Trigemino,  indigestione  a 
Vago  ipso,  obstipatione  alvi  a nervis  spinalibus  et  sic 
porro. 

Hac  theoria  morbus  denuo  in  regnum  obscurum 
morborum  dynamieorum  redigitur,  de  quibus,  pro  dolor, 
tam  pauca  nobis  cognita  sunt;  deni  itio,  enim  et  talia 
ejusmodi  nihil  aliud  sunt  nisi  caussae  occasionalcs,  qua 
de  re  haec  plane  hypothetica  sententia  omnibus  aliis 
postponenda  esset,  nisi  argumenta  contra  theoriam  Leyi 
prolata  ipsa,  ut  equidem  puto,  non  sufficerent.  Paro- 
xysmos morbi  paralyticae  non  esse  naturae  sed  re  vera 
ex  spasmo  tonico  musculorum  laryngis  oriri  omnia  sym- 
ptomata satis  superque  demonstrant  et  quod  Ilall  de 
hac  re  profert,  perspicue  et  evidenter  opinionem  para- 
lyseos  refellit.  Contentionem  vero  quod  compressio  nervi 
paralysin  semper  provocare  debeat,  nimis  audacem  puto; 
reminiscamur  multarum  epilepsiae  specierum  et  neu- 
ralgiarurn,  quae  haud  raro  a tumoribus  in  cerebro 
vel  juxta  nervos  sitis  gignuntur,  quin  paralysis  adsit. 
Quod  objicit,  morbum  mimfs  sanabilem  esse,  longius 
durare  oportere,  hoc  facillime  eft  refutandum,  decursus 
enim  morbi  in  plurimis  casibus  re  vera  maxime  chroni- 
cus, sed  ponamus  ut  morbus  sit  acutus  celercmque  ha- 
beat decursum,  opinio  illa  plane  falsa  est,  vitia  organica 
semper  phaenomena  morbosa  provocare  debere.  Me- 
minerimus illarum  degenerationum  maximarum  organi 
nobilissimi,  cordis,  quae  haud  raro  in  corporibus  seca- 
tis inveniuntur,  quin  aegrotus,  quamdiu  vixerat,  ullum 
vitii  cordis  vestigium  prae  se  tulerit.  Necessc  est,  ut  in 

multis  morbis  organicis,  caussa  occasionalis  accedat,  si 
sensibus  percipiantur,  neque  intelligendum  est,  bac  re- 
mota, cur  symptomata  morbi  interdum  non  evanescant, 
quum  vitium  organicum  ipsum  pro  sua  natura  aut  in 
sempiternum  existat,  aut  post  aliquantum  temporis  na- 
turae viribus  removeatur.  Quod  denique  ultimum  atti- 
net argumentum,  glandulas  tumefactas  saepe  non  re- 
pertas esse,  contradicendum  est,  numerum  talium  Ra- 
suum, ex  quo  in  causam  hujus  mali  organicam  attenti 
simus,  minimum  esse,  et  vix  comparari  posse  cum  illis, 
ubi  organicae  mutationes  afluerint,  et  si  llall  dicit 
saepe  mutationes  organicas  non  affuisse,  verisimile  est, 
veterum  observatorum  casus  cum  adnumerare,  qui  vero, 
ut  jam  supra  (pag.  12.)  ostendi,  nihil  demonstrant,  sed 
etiamsi  observationes  futurae  interdum  laesionem  orga- 
nicam nullam  adesse  docerent,  hoc  tantum  demonstra- 
ret, morbum  nostrum  ex  aliis  quoque  causis  oriri  posse, 
sed  ut  Dr.  Hirsch  ad  similem  objectionem  contra  Kop  p, 
recte  monet,  nonnullis  exceptis  regula  communis  subver- 
tet nemo.  Omni  jure  igitur  intumescentia  scrofulosa  glan- 
dularum bronchialium  et  cervicalium  una  caussarum 
morbi  nostri  habenda  est. 

Secunda  momentosissima  causa  asthmatis  infantum 
disquisitionibus  K oppii  praecipue  innotuit.  In  om- 
nibus enim  corporibus  dissectis  thymum  valde  amplifica- 
tum cum  multis  aliis  observatoribus  invenit  et  ex  his 
factis  concludit  compressione  pulmonum  et  cordis,  vel 
magnorum  vasorum  per  thymum  circuitum  sanguinis  et 
respirationem  aliquo  ex  modo  impediri  et  ex  his  spas- 
mum musculorum  glottidis  oriri.  Quod  plurimi  paro- 
xysmi morbi  post  excitationem  e somno  gignuntur,  cau- 

sani  invenit  hanc,  respiratione  minore  inter  dormiendum 
thymum  expandi,  auctaquc  compressione  pulmonum, 
qui  post  cxpergiscendum  rursus  extendantur,  paroxys- 
mos provocari;  similem  rationem  adesse  putat,  si  cla- 
mando, motu  vehementi,  terrore  aliisque  caussis  paro- 
xysmi appareant.  Ilirsch,  amplificationem  thymi  tem- 
porariam ad  hoc  declarandum  nececessariam  non  habet, 

• i ' 

quum  respiratione  altiore,  majoreque  pulmonum  exten- 
sione compressio  major,  quam  solet,  fiat;  verisimile  vero 
esse  dicit,  respirationem  statim  post  somnum  majorem 
fieri,  ut  quasi  respiratio  minor  inter  dormiendum  com- 
pensetur. Alia  symptomata  pulmonum,  v.  g.  tussim, 
quae  eadem  post  somnium  vehementissima  esse  solent, 
refert. 

* » i 

Contra  hanc  Koppi  theoriam  aeque  ac  contra 
Leyum  praecipue  Pagcnstechcr  et  Caspari  multa 
objecerunt.  Caspari  argutam  et  subtilem  sententiam 
praedicat,  morbum  oriri  ex  incrassatione  rhachitica  os- 
sium bregmatis  et  ex  hac  effecta  nervorum  compressione, 
thymum  tumefactum  pro  cfTectu  non  pro  caussa  morbi 
habet.  Fragilitas  hujus  hypothescos  apparet  unica  quae- 
stione, cur  ex  omnibus  nervis  cerebralibus  vagus  potis- 
simum et  accessorius  W illisi  i,  (verisimilius  enim  se- 
cundum hodiernam  nervorum  physiologiam  est,  hunc  la- 
ryngi nervos  tribuere),  comprimatur.  Objectiones  alla- 
tae breviter  hae  sunt: 

1)  Magnae  thymi  intumescentiae  sunt  inventae  sine 
asthmate. 

2)  Sine  amplificatione  thymi  asthma  repertum  est. 

3)  Morbus  organicus  affectiones  periodicas  plane  li- 
beris intermissionibus  procreare  noti  potest. 

4)  Thymus  amplificatus  symptomata  cordis  potissi- 
mum affectionis,  minime  vero  constrictionem  tracheae  vel 
laryngis  efficere  debet. 

5)  Decursus  et  sanatio  morbi  interdum  celeriores 
quam  pro  morbo  organico. 

6)  Thymus  denique  tumefactus  non  est  causa  sed 

.♦  / 

effectus  morbi. 

I - ■ 

Ilacc  objecta,  quae  partim  superioribus  contra  glan- 
dulas bronchiales  similes  sunt,  optime  refutata  sunt  om- 
nia a Dr.  Hirsch,  quem,  cui  placet,  legat,  nonnulla  ar- 
gumenta superius  apud  Lcyum  memorata  hic  quoque 
non  sunt  inepta.  — Dubitari  igitur  non  potest,  quin 
thymus  tumefactus  altera  sit  causa  momentosa  asthma- 
tis hujus  infantum.  Maximi  vero  momenti  praecipue  in 
therapiam  illa  questio  est,  utrum  intumescentia  thymi 
sit  natura  scrophulosa?  an  thymus  hypertrophicus  tan- 
tum sit?  Kopp  ad  priorem  sententiam  proclivis  vide- 
tur, quia  infantes  scrophulosi  paene  unici  afficiantur; 
Hirsch  vero  hoc  adhuc  in  dubio  ponit,  quod  nullam 
depositionem  in  thymum  sed  telam  glandulosam  norma- 
lem invenerit. 

Ex  his  perscrutationibus  duas  secundum  causas  spe- 
cies asthmatis  nostri  assumere  licet.  Num  tertia  adhuc 
species,  ubi  origo  organica  non  adsit,  quod  casus  non- 
nulli hucusque  observati  probare  videntur,  existat,  lon- 
gior experientia  docebit,  sed  ut  nunc  res  se  habet,  valde 
dubium  est,  praesertim  quum  spasmus  laryngis  interdum 
symptomaticus  et  sic  error  facilis  sit.  Sic  C o r r i ga ii  (l) 


(I)  Corrigan,  London.  Med.  and  Surgic.  Jonrn. 
Beli  re  nd,  Journal  der  auslaiul.  Medizin  Bd.  1.  S.  203. 

casum  asthmati  nostro  simillimum  enarrat.  Accuratiore 
perscrutatione  locus  dolorificus  in  colli  vertebris  inven- 
tus est;  hirudines  ad  locum  affectum  positae  etc.  malum 
statim  auferebant.  Corrigan  talem  causam  hujus  mali 
saepius  forsan  occurrere  dicit  et  hanc  laesionem  a distor- 
sione brachiorum  infantum,  quam  curatrices  saepe  exer- 
cent, deducit.  Plura  de  his  spasmis  laryngis  symptoma- 
ticis vide  infra.  Asthma  Miliari,  quod  pro  morbo  ner- 
vorum mere  spasmodico  in  omnibus  encheiridiis  medi- 
cis venditur,  omnino  non  existcrc,  infra  ostendam. 

In  stadio  sic  dicto  secundo,  si  convulsiones  com- 
munes intrant,  cerebrum  coaffectum  esse  omnes  auctores 
consentiunt  et  re  vera  irritatione  nervorum  propagata 
haec  cerebri  affectio  facile  intelligi  potest. 

Restat,  ut  de  nomine,  quod  morbo  nostro  creavi, 
pauca  dicam,  ne  suspicionem  nomina  fabricantis  induam. 
Sequantur  hic  nomina  nonnulla  auctorum.  Veteres  ca- 
tarrho  suffocativo  vel  asthmati  hoc  malum  adnumerave- 
runt.  Asthma  puerorum  nominavit  (Verdrics),  Asth- 
ma spasmodicum  infantum  (Simpson),  Asthma  Mil- 
iari praecipue  apud  Germanos,  Catarrh  suffocant  ner- 
vcux  (B  a umes);  Imvard  fits  (Underwood).  Spas- 
mus glottidis  (?),  Child - crowing  (Gooch);  Laryn- 
gismus stridulus,  horribile  dictu,  (Mason  Good). 
Asthma  thymicum  (Kopp);  Asthma  dentientium  (Pa- 
gcnstechcr);  Asthma  periodicum  acutum  (Caspari)* 
Asthma  py rosum  (Eiseu  mann).  noram  scriptorum 
veteres,  quocunqnc  nomine  utuntur,  anginam  membrana- 
ceam  cum  aliis  morbis  forsan  commixtam  describunt, 
quam  pro  morbo  spasmodico  numeraverunt.  Nomina 
vero  reccntiorum,  aut  inepta  et  minime  systemaliea  sunt, 

aut  rem  ab  una  parte  tantum  amplectuntur,  ut  asthma 
thymicum,  aut  barbarice  sonant,  v.  g.  Laryngismus  stri- 
dulus. Sine  ullo  dubio  hic  morbus  pertinet  ad  illud  ge- 
nus, cui  nomen  asthmatis  datum  est,  quum  ex  periodi- 
cis dyspnoeae  paroxysmis  componatur;  quum  vero  haec, 

* t 

dyspnoea  constrictione  musculorum  laryngis  spasmodica 
provocetur,  nomen  Asthma  infantum  laryngeum 
haud  ineptum  mihi  videtur,  quia  sedem  et  symptoma 
praecipuum  morbi  significat.  Si  duas  a Koppio  et 
Leyo  descriptas  varietates  distinguere  volumus,  adjec- 
tis Koppii  et  Leyi  nominibus  hoc  facile  fieri  potest. 

Caussae  praedis  ponentes  et  occasio  n ales. 
Morbus  infantili  aetati  proprius  est;  infantes  scrophulosos 
intra  primae  dentitionis  spatium  praecipue  corripit,  sed 
in  aetate  paucarum  hebdomadum,  et  ultra  primani  den- 
titionem jam  observatus  est;  frequentissimus  occurrit  pri- 
mis duobus  vitae  annis.  Observatores  Germani  pueros 
multo  frequentiores  quam  puellas  affici  memorant,  quain 
rem  Ilirsch  declarare  studet,  quod  mortalitas  puerorum 
hoc  spatio  gencratim  major  sit  quam  puellarum,  et  quod 
secundum  experientiam  morbi  pectoris  sexum  virilem 
longe  frequentiores  quam  femininam  ingrediuntur.  Dis- 
positionem quandam  hereditariam  tam  Germani  quaui 
Angli  observaverunt,  quum  apud  plures  infantes  unius 
familiae  morbus  occurreret.  — Morbus  non  tam  rarus 
est,  quain  vulgo  creditur,  ab  auctoribus  appellatis  sat 
saepe  observatus  est.  Si  a multis  medicis  expertis  non- 
dum videbatur)  causa  in  eo  est,  quod  medicis  raro  oc- 
casionem paroxysmum  ipsum  observandi  tribuitur,  quod 
hucusque  morbus  ipse  valde  ignotus  erat,  denique  quod 
paroxysmi  leviores  praesertim  in  plebe  curae  medicorum 

non  traduntur;  qua  ex  rellirseh  omnes  paene  observa- 
tiones ex  ordinibus  nobilioribus  esse  conjicit.  — Asthma 
nostrum  sporadicc  tantum  invenitur,  cpidemiae  enim, 
quarum  descriptionem  veteres  memoriae  tradiderunt,  ni- 
hil aliud  sunt  nisi  anginae  membranaceae 5 itemque  du- 
bium est  num  sit  morbus  endemicus,  quamquam  verisi- 
mile est,  regionibus  profundis  et  humidis,  ubi  homines 
paene  omnes  scrophulosi  sunt,  exempli  gratia  in  An- 
glia,  morbum  frequenfiorem  esse. 

Causae  occasionales  praecipue  habendae  s.unt  mu- 
tationes tempestatis;  tempestate  lrigida,  humida  et 
mutabili  frequentia  morbi  major  est,  paroxysmi  quoque 
vehementiores  fiunt;  deinde  dentitio,  plurimos. infantes 
illa  aetate,  ubi  primi  dentes  gingivam  perfringunt,  mor- 
bus incedit,  tum  congestiones  ad  caput,  tum  mor- 
bi pectoris  praeteriti,  quia  organa  respirationis 
irritabiliora  reddunt,  complicatio  fortuita  cum  aliquo 
pectoris  morbo,  ut  catarrho,  bronchitide  levi  pernicio- 
sissimam vim  in  asthma  infantum  laryngeum  s^epe  habet. 

DIAGIVOSIS. 

Morbi  qui  cum  asthmate  infantum  laryngeo  eoo  fundi 
possunt,  sunt  angina  membranacea,  tussis  convulsiva, 
asthrna  symptomaticum  in  hydrocephalo  chronico  a 
Go elisio  (I)  descriptum,  intermissio  respirationis,  apud 
infantes  iratos,  in  plebe  sub  nomine  Y crkauchen  cognita, 
denique  asthma  sic  dictum  Miliari*  ut  in  Germania 
vulgo,  describitur,  imaginarium. 


(1)  t'eT>er  die  vwzftglicben  Kranklieilen  des  kiml  lichen  AI* 
ters.  2te  Ausgabe.  1824.  Bd.  II  S.  42. 

1)  Angina  membranacea  cum  asthmate  nostro  vix 
confumii  potest.  Angina  membranacea  morbus  est  fe- 
brilis, asthma  morbus  afebrilis,  remissiones  anginae 
membranaceae  phaenomenis  morbosis  omnino  non  sunt 
liberae,  quum  in  morbo  nostro  infantes  intra  intermis- 
siones nihil  a sanis  differant.  Larynx  in  angina  mem- 
branacea leviter  tumet,  comprcssaquc  dolet,  nihil  ejus- 
modi in  asthmate  inf.  laryngeo  observatur.  Urina  angi- 
nae membranaceae  est  rubra  et  saturata,  in  asthmate 
vero  aut  normalis  aut  pallida  et  copiosa  (urina  spastica). 
Angina  membranacea  sensim  sensimque  oritur,  brevi  tem- 
pore fastigium  horribile  assequitur,  paueisque  diebus  de- 
cursum finit;  asthma  subito  irrumpit,  initio  longas  in- 
termissiones facit,  plurimeque  decursum  habet  valde 
chronicum.  Angina  membranacea  semper  tussi  est  sti- 
pata, asthma  |fere  nunquam,  ct  si  adest  fortuita  com- 
plicatio est. 

2)  Multo  minus  morbus  noster  tussi  convulsivac  com- 
miscebitur f hoc  fieri  tantum  possit  in  iis  casibus,  ubi 
tussis  casu  adjungitur.  Paroxysmi  tussis  ipsi  secundum 
Lcynm  maximam  similitudinem  cum  tussi  convulsiva 
tum  habent,  sed  unumquemque  asthmatis  paroxysmum 
non  comitantur,  praeterea  stadium  catarrhale  tussis  con- 
vulsirae  deest,  denique  tussis  convulsiva  plerumque  epi- 
demica est,  asthma  vero  semper  sporadica,  quod  in  non- 
nullis casibus  ad  diagnosin  confirmandam  conferre  potest. 

3)  Pacilior  est  permutatio  asthmatis  nostri  cum 
asthmate  hydroeephali  chronici  symptomatico , paroxys- 
mi re  vera  simillimi  sunt  sed  caetera  hydroeephali  signa 
diagnosin  facillimam  reddunt,  llirsch  monet,  liood, 

Haugstcd  et  Mech  el  (1)  in  sectionibus  hydrocepha- 
licorum  thymum  amplificatum  invenisse,  notamque  an- 
nectit, ambo  phaenomena  caordinata  esse  posse,  quum 
uterque  morbus  frequentissime  infantes  scrofulosos  cor- 
ripiat , sed  quoque  subordinata , causalemque  inter  se 
rationem  habere  posse,  quod  compressione  magnorum 
vasorum  per  thymum  facillime  exsudatio  in  cerebro  oriri 
possit.  Si  ita  res  se  haberet,  pro  pathologia  hydroce- 
pliali  maximi  esset  momenti. 

4)  Intermissio  respirationis  nonnullorum  infantum, 
si  vehementer  sunt  irati,  fallacissimam  habet  similitudi- 
nem cum  asthmate  laryngeo.  Respiratio  subito  inhibetur, 
facies  rubra,  extremitates  anxie  circumferuntur,  aut  rigidae 
sunt.  Haec  anhelatio  ultimis  anni  primi  mensibus  apparere, 
si  infantes  sui  conscii  esse  incipiunt,  post  aliquot  annos 

si  verbis  infantes  facilius  domari  et  leniri  possunt,  ne- 

* 

que  jam  systema  nervorum  tam  irritabile  est,  evanescere 
solet.  Hanc  quoque  anhelationem  levi  intumescentia 
thymi  Kopp  deducit.  De  diagnosi  vero  dubitari  non 
potest,  si  cogites,  hanc  anhelationem  vehementi  solum 
ira  infantum,  excussione  vero  e somno,  aliisque  caussis, 
qui  asthma  laryngeum  gignant,  nunquam  provocari,  si 
cogites,  morbos  pectoris  nullam  vim  in  eam  exercere. 

5)  Asthma  Miliari.  De  cxistcutia  hujus  morbi  ut 
in  encheiridiis  germanicis,  liaudquaquam  magna  fide, 
quod  accurata  comparatio  facile  docet,  ex  Miliari 
opere  descriptum  est,  novissimis  temporibus  valde  dubi- 
tatum est,  celeberrimi  viri  ut  Albcrs,  Joscph.  Franh 


(l;  Mec  k et  , AMiamHu  ngeu  nus  iler  Analomit*  uml  1’h y>io 
opi  e 1U06,  S.  2 -IU. 

plane  negaverunt.  Dr.  Ilirsch  quoque  verisimile  esse 
dicit,  asthma  Miliari  sic  dictum  nihil  aliud  esse,  nisi 
farraginem  carditidis,  anginae  membranaceae  et  asthma- 
tis thymici.  Atque  accuratiore  operis  Miliari  pcrlec- 
tionc  facillimum  est  multa  argumenta  invenire,  Mi  lla- 
rum  asthma  suum  sic  dictum  ab  angina  membranacea, 
qui  morbus  tunc  temporis  vix  cognitus  erat,  omnino  non 
distinguere,  immo  descriptionem  suam  tantum  in  angi- 
nam membranaceam  quadrare,  et  visimillimum  mihi  vi- 
detur, Millarura  hunc  tantum  morbum  vidisse.  — Quae 
sequuntur  notae,  ex  transversionc  gcrmanica  commenta- 
tionis Miliari,  quam  originalem  accipere  non  potui, 
hausi.  Millar  vixit,  ut  ipse  praefatur,  in  regione  par- 
tim  montosa,  partim  humida  et  profunde  sita  Angliac, 
quam,  qnac  anginam  membranaceam  procreet,  aptissimam 
esse  satis  constat.  Dividit  asthma  in  acutum  et  chro- 
nicum, decursum  asthmatis  acuti  rursus  in  dua  dividit 
stadia,  quorum  prius  stadium  vocat  Intermittens.  Hoc 
stadium  sub  nomine  asthmatis  Milia  ri  apud  omnes  fere 
auctores  exscriptum  invenimus,  illis  omissis,  quae  ad 
morbum  spasmodieum  non  quadrant.  Symptomatologia 
hujus  stadii  intermittentis  asthmati  infantum  larvngeo 
re  vera  simillima  est,  sed  aeque  in  primum  stadium  an- 
ginae membranaceae  referri  potest,  (conf.  Sch’oenlcin 
Pathol.  11.  Ther.  Bd.  I.  S.  513);  immo  quod  Millar 
(pag.  17.)  de  lirina  sedimentum  faciente,  de  tristi  animi 
affectione  infantum  loquitur,  longe  melius  anginae  mem- 
branaceae quam  asthmati  accommodari  potest;  sed  de- 
scriptio stadii  secundi  (pag.  19.),  quod  plerumque  ccler- 
rjrne  primum  stadium,  \\t  semper  in  angina  membranacea 
Iit,  sequatur,  dyspnoeam  non  jam  remitti,  vocem  rau- 

eam,  anhelationem  continuam,  pulsum  parvum,  firequen- 
tissimum  et  irregularem,  sitim  esse  immensam,  paene 
nullum  dubium  relinquit,  quin  Millar  anginam  tantum 
membranaceam  viderit.  Si  (pag.  20  et  82.)  dicit, 
interdum  acutum  in  chronicum  transsisse,  hi  forsan 
asthmatis  genuini  casus  fuerint.  Ubi  de  prognosi  (pag. 
28.)  sermo  est,  inter  signa  fausta  urinam  copio- 
sam, turbidam  sedimentumque  formantem,  tussim  humi- 
dam  vomitumque  et  sic  porro  adnumerat , quae  phae- 
nomena omnia  faustissima  in  angina  membranacea  ha- 
beri neminem  fugit.  In  pagina  31.  Milia r de  asthmate 
verba  facit,  tanquam  morbo  frequentissimo,  omnibus 
medicis  et  matribus  satis  cognito,  quamquam  nostris 
temporibus  multi  experientissimi  et  veterrimi  medici 
asthma  sic  dictum  Miliari  vix  semel  observaverunt, 
hoc  unum  argumentum  ad  cxlstentiam  asthmatis  Mil- 
iari dubitandam  plane  sufficeret.  Casus  (pag.  42.)  nar- 
ratus nihil  aliud  est  nisi  angina  membranacea , de  libra 
symptomatum  intermissione,  primo  et  unico  signo  asth- 
matis, nusquam  sermo  est;  eodem  modo  casus  secundus 
(pag.  43.)  se  habet,  (ubi  errore  pro  octodecim  annis 
veresimile  totidem  menses  legi  debet),  hic  quoque  dys- 
pnoea sine  intermissione,  continuabatur,  vomitu  et  diar- 
rhoea morbus  finiebatur;  similis  casus  tertius  est,  (pag. 
46.).  — Sectionum  unam  tantum  Millar  instituit,  et 
quidem  infantis  primo  stadio  mortui,  inveniebat  nihil, 
nunc  quoque  in  corpore  infantis  primo  stadio  anginae 
membranaceae  mortui  pauca  inveniuntur  (cfr.  S cb  ocu- 
lei n 1.  c.  pag.  516.).  Qui  vero  pag.  52.  perlegit,  ubi 
sectionis  infantis  alicujus  stadio  secundo  defuncti  men- 
tio fit,  et  tamen  dubitat,  quin  hic  sermo  sit  de  angina 

membranacea,  is  fulem  habet  coccam.  Dicit  enim  M i 1- 
lar,  vasa  pleurae,  superficienique  pulmonum  et  tracheae 
tumefacta  fuisse,  quasi  obstipationem  haberent,  partes 
colorem  habuisse  plumbeum,  qui  in  inflammationibus  iu 
gangraenam  exeuntibus  inveniatur,  vasa  tracheae  (sic 
verisimile  ramos  bronchiorum  vocat)  alba,  tenaci,  gela- 
tinosa materie  repleta  fuisse.  — Cura  unica  naturam 
asthmatis  Miliari  spasmodicam  forsan  defendat,  sed 
ratio  statistica  in  integrum  restitutorum  et  mortuo- 
rum nusquam  invenitur,  quae  vero  sola  de  utilitate  cu- 
rae dijudicare  potest;  praeterea  Millar,  extra  asain 
foetidam  et  moschum  porrectum  sanguinem  quoque  de- 
traxit et  vesicatoria  applicavit,  quae  remedia  hodie  quo- 
que magnam  celebritatem  in  angina  membranacea  cu- 
randa sibi  conciliaverunt,  caetcrum  diagnosis  ex  juvan- 
tibus et  nocentibus  valde  incerta  est.  Itaque  satis  su- 
perque  probasse  mihi  videor,  asthma  a Mi  1 laro  descrip- 
tum nihil  aliud  esse  nisi  anginam  membranaceam  ideo- 
que  diagnosin  asthmatis  infantum  laryngei  ab  asthmate 
Miliari  non  existere. 

Maximi  est  momenti,  praecipue  quoad  therapiam,  dia- 
gnosis duarum  a K oppio  et  Leyo  descriptarum  va- 
rietatum. Ambo  symptomatibus,  decursu,  denique  omni 
ratione  tam  similes  sunt  inter  se,  ut,  quamdiu  vita  duret, 
singuli  casus  aeque  ad  unain  ac  ad  alteram  varietatem 
numerari  possint,  sectio  sola  certo  dijudicaret,  quamquam 
arbitror,  auscultationem  et  percussionem  cordis,  in 
quas  Kopp  et  Schoenlein  jam  attenti  fuerunt,  certa 
signa  diagnostica  praebituras  esse,  certum  enim  est,  cor, 
quod  pono  thymum  amplificatum  situm  est,  in  ausculta- 
tione ct  percussione  aliter  se  habere,  ac  cor  libere  pone 

sternum  jacens,  sed  de  hac  re  experientia  dijudicare  de- 
bet. Dr.  llirsch  de  hac  disquisitione,  ut  jam  dixi,  ni- 
hil  diagnostici  exspectat. 

PROGNOSIS. 

Prognosis  generatim  non  est  bona,  quum  multi  in- 
fantes hoc  morbo  pereant  et  propter  causam  organicam, 
qua  nititur,  remediis  adhibitis  aditus  difficilius  praebeatur. 
Prognosis  morbi  dependet  constitutione  infantum,  aetate, 
quia  infantibus  nimoribus  natu  periculosior  est  quam  ma- 
joribus natu;  frequentia  et  vehementia  paroxysmorum,  si 
enim  paroxysmus  longius  perseveret,  suffocatio  facillime 
inde  oritur.  Symptoma  pessimum  convulsiones  sunt 
communes,  cerebrum  coaffectum  esse  indicant,  et  paene 
semper  exitus  est  letalis. 

I 

CURA. 

Opinionibus  de  natura  morbi  diversis  diversam  quo- 
«jue  curam  fuisse  facile  concludere  licet.  Clarke,  qui 
morbum  ex  cerebro  nasci  cogitabat,  curam  valde  debi- 
litantem et  aaitiphlogisticam  instituebat.  Eventus  infelix, 
qui  hanc  curam  secutus  est,  adversarios  mox  excitavit, 
et  praecipue  Marsh  viam  contrariam  morbum  curandi 
ingressus  est,  tonicamque  curam  adhibuit,  quem  plurimi 
medicorum  Anglicorum  sequebantur  et  inter  hos  quoque 
Ce).  Indicationes  curae,  quam  habent,  hae  sunt: 

1)  Causae  occasionales,  si  fieri  potest,  removeantur. 

2)  Paroxysmus  ipse  prohibeatur,  et  si  adest,  curetur. 

3)  Morbus  totalis  secundum  constitutionem  curetur. 

Ct  primae  indicationi  satisfieret,  secundum  causam 

occasionalem  remedia  laxantia  adhibenda  sunt,  si  ob- 

stipatio  alvi  adest,  in  tussi  morbisque  pectoris  leviori- 
bus narcotica  mitia  tussim  sedantia,  in  dentitione  difficile 
eccoprotica  levia  et  incisio  in  gingivam,  quod  apud  An- 
glos  usitatissimum  est,  et  sic  porro. 

Paroxysmus  ipse  ut  prohibeantur,  omnis  irritatio 
infantum , quantum  ullo  modo  fieri  potest , evi- 
tanda est.  In  paroxysmo  propter  brevitatem  persaepe 
non  multa  adhiberi  possunt  neque  tum  necessaria  sunt, 
sin  vero  longius  perduret,  in  usum  vocari  possunt  re- 
media  volatilia  nasum  irritantia,  conspersiones  cum  aqua 
frigida,  irritatio  pharyngis  titillando  et  talia  ejusmodi. 
Paroxysmus  si  per  longum  tempus  continet,  infantesque 
jam  in  eo  sunt,  ut  suffocentur,  tracheotomiam  Ley  pro- 
ponit, quae  propositio  vix  multos  asseclas  inveniet. 

Indicationi  tertiae  respondet  diaeta  accuratissima, 
alimenta  blanda  et  nutrientia,  mutatio  aeris,  praecipue 
aer  campestris,  praeterea  balnea  diligentissime  sunt  ad- 
hibenda. Ilaec  remedia,  interpositis  interdum  mitibus 
ex  rheo  laxantibus  persaepe  ad  sanationem  perfectam 
sufficiunt.  Si  constitutio  est  debilior,  porrigantur  tonica 
levia,  acida  mineralia,  ferrum,  zincum,  cuprum,  remedia 
amara,  china  etc.  Inter  omnia  tonica  Marsh  tinctu- 
ram Fuliginis  et  Ley  Ilumulqm  Lupulum  maxime 
laudant. 

Similes  indicationes  contra  asthma  Koppii  Ilirsch 
statuit,  sed  una  cum  Koppio  ad  curam  aliquantum 
mutatam  pervenit.  Indicationes  et  remedia  iis  respon- 
dentia haec  sunt; 

1)  Ut  curetur  et  prohibeatur  paroxysmus  ipse,  op- 

lima  cautela,  si  removeatur  omnis  infantum  irritatio,  ae- 
que ac  supra  maxime  laudatur. 

2)  Ut  systema  nervorum  et  paroxysmi  symptomatice 
leniantur  remediis  narcoticis  et  antispasmodicis , qualia 
sunt  aqua  Laurocerasi,  Moschus,  Asa  foetida,  Zincum, 
praecipue  laudat  Hirsch  Zincum  hydrocyanicum. 

3)  Ut  congestiones  ad  pectus  et  caput,  quibus  in- 
crementum Thymi  augeatur,  caveantur.  Ut  hoc  impe- 
tretur, diaeta  parca,  laxantia  calomclana  et  exsutoria  in 
pectore  praescribantur;  Kopp  quoque  reiteratam  hiru- 
dinum applicationem  laudat. 

4)  Ut  Thymus  minuatur  Kopp,  qui  intumescentiam 
scrofulosam  putat,  a remediis  sic  dictis  antiscrophulosis 
et  maxime  a Jodina  usum  haud  mediocrem  expectat. 
Hirsch,  qui  de  intumescentia  scrofulosa,  ut  jam  dixi, 
admodum  dubitat,  arbitratur,  etsi  glandula  thymus  scro- 
fnlose  sit  tumefacta,  antiscrofulosa  tamen  remedia  vix 
magna  in  morbum  efficacia  fore,  quum  secundum  expe- 
rientiam difficillimum  et  longissimum  sit,  remediis  anti- 
scrofulosis  glandulas  scrofulosas,  etiamsi  externas  tan- 
tum, in  statum  pristinum  redigere.  Postremo  exstirpa- 
tionem thymi  a Burno  jam  ante  viginti  annos  proposi- 
tam et  in  cadaveribus  effectam  Ilirsch  memorat,  sed 
ipse  adjicit,  in  homine  vivo  hanc  operationem  vix  un- 
quam factam  esse. 

Ex  hac  narratione  sequitur,  ut  haec  Koppiana 
methodus  curandi,  quamquam  in  longe  aliis  indicationi- 
bus posita  sit,  illi  Clarkeanae  propius  accedat,  de 
qua  vero  curatione  experientias  sat  infaustas  Angli  col- 
legerunt. Ut  nunc  res  se  habet,  de  dignitate  harum  cu- 

randi  methodorum  judicium  certum  vix  fieri  potest,  utra- 
que asthmatis  infantum  laryngei  varietas,  quum  in  cau- 
sis contineantur  diversis,  diversam  forsan  curationem  po- 
stulat, quo  magis  tum  necessaria  diagnosis  sit.  De  his 
omnibus  quaestionibus  experientia  longior  dijudicare  sola 
potest. 

VITA. 

Ego  Abrahamus  Heymann,  veteri  fidei  addictus, 
natus  sum  Pyritiae  anno  hujus  saeculi  decimo  primo 
ex  patre  M e i e r , et  matre  Johanna  e gente  Cohn, 
quibus  Dei  gratia  adhuc  vivis  etiam  atque  etiam  gaudeo. 
Primis  litterarum  rudimentis  privatim  imbutus  scholam, 
quae  urbe  patria  sub  duobus  deinceps  rectoribus,  viris 
eruditissimis,  Hasslinger  et  Purgold,  florebat,  adii, 
deinde  Superintendens  Brehmer,  vir  humanissimus 
atque  doctissimus  me  erudivit,  quibus  omnibus  viris 
maxime  de  me  meritis  gratias,  quas  habeo  maximas,  ago. 

Deinde  ultra  quinquennium  litteris  abesse  rerum 
angustiis  coactus  sum,  anno  vero  millesimo  octingente-  t 
simo  trigesimo  Berolinum  ingressus  ibique  moratus  denuo 
scholis  privatissimis  litteris  maxima  cupidine  incubui 
et  post  biennium  testimonium  maturitatis  adeptus,  ab 
111.  Wciss  t.  t.  rectore  magnifico  in  civium  academico- 
rum  Universitatis  litterariae  Fridericac  Guilelmac 
numerum  receptus  et  scholam  medicam  apud.  111.  Osann 
t.  t.  decanum  professus  sum.  Per  quadriennium  in  hisce 
versatus  sum  disciplinis.  De  ostcologia,  splanchnologia 
et  syndesmologia  audivi  disserentem  111.  Schlcmm,  de 
chemia  experimentali  111.  M i t s ch  e rl  i ch , de  physice 
Cei.  Do  ve;  de  Logice  111.  llitter;  de  botanicc  et  phy- 
siologia 111.  Schultz;  de  zoologia  111.  Lichtenstein, 
de  iniueralogia  Cei.  Rose;  de  auatomia  organorum  sen- 


suum,  ei  physiologia  generationis  111.  Mueller;  de  ora- 
tionibus Thucydidis  111.  Becke  r ; de  materia  medica 
111.  Osann;  de  pathologia  speciali  111.  Ilorn;  de  arte 
formulas  concinnandi  morbisque  infantum  Cei.  C asper; 
de  electricitate  et  magnetismo  111.  Erman;  de  ophthal- 
miatrice  111.  J u e n g k c n ; de  arte  obstetricia  Clar.  Wi  1 d e; 
de  aciurgia  et  anatomia  chirurgica  Cei.  Froriep;  de 
chirurgia  111.  Rust.  — Artem  cadavera  rite  dissecandi 
docuerunt,  me  Viri  111.  Mueller  et  Schlemm. 

Exercitationibus  clinicis,  et  medicis,  et  chirurgicis, 
et  ophthalmiatricis,  et  circa  morbos  infantum  et  obste- 
triciis Virorum  Illustrissimorum  et  Celeberrimorum  B a r e z, 

Bartels,  Busch,Juengk en,  Osann,  Rust,  Truc- 
stedt,  Wolff  diligentissime  tam  auscultans  quam 
practicans  interfui. 

Quorum  omnium  virorum,  humanissimorum  beneque 
de  me  meritorum  memoriam  in  aeternum  servabo. 

Tentaminibus  tam  philosophico  quam  medico  et 
examine  rigoroso  rite  peractis  fore  spero,  ut,  disserta- 
tione thesibusque  publice  defensis,  snmmi  in  medicina 
et  chirurgia  honores  in  me  conferantur. 


THESES. 

1.  Asthma  Miliari  non  existit. 

2.  Omnes  morbi  materiales. 

3.  Omnes  inflammationes  chronicae  internae  dignosci 
non  possunt. 

4.  Signa  sthctoscopio  eruta  aeque  interdum  fallunt  ac 
alia,  ita  ut  haec  sola  diagnosin  certam  non  sistant. 

5.  Tutela  vaccinationis  valde  dubia  est. 


